open-index/open-wikipedia-markdown huggingface dataset:
Κεντρικό Άρτας

Το **Κεντρικό** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία - αξιοθέατα
Το Κεντρικό βρίσκεται ανατολικά από το Ξεροβούνι, ανατολικά του ποταμού Άραχθου σε υψόμετρο 440 μέτρα ενώ απέχει περίπου 21 χιλιόμετρα Δ.-ΝΔ. από το Βουργαρέλι (έδρα του δήμου) και 40 χιλιόμετρα Β.-ΒΑ. από την Άρτα. Δυτικά του χωριού είναι ο Βαθύκαμπος, βορειοδυτικά το Κρυονέρι και ανατολικά η Καλλονή. Την περίοδο της Τουρκοκρατίας, αναφέρεται ως "Δώθε Νησίστα" σε έγγραφα αγοραπωλησιών από το 1751 ενώ η σημερινή Ροδαυγή (δυτικά του Άραχθου) ως "Πέρα Νησίστα". Από το Κεντρικό κατάγεται η οικογένεια Μπαρτζώκα, ο Ανδρέας αγωνιστής του ΚΚΕ και ο γιος του Γιώργος πρωταθλητής Ευρωλίγκας ως προπονητής του Ολυμπιακού στο μπάσκετ.

Ενοριακός ναός του χωριού είναι η εκκλησία του Αγίου Νικολάου που βρίσκεται στην κεντρική πλατεία μαζί με το παλιό δημοτικό σχολείο που έχει διαμορφωθεί σε δανειστική βιβλιοθήκη. Σε απόσταση 2 χιλιομέτρων βορειοδυτικά από το χωριό (προς Κρυονέρι) βρίσκεται η Γέφυρα Τζαρή από όπου περνάει το σχεδόν παρόχθιο "μονοπάτι της Βίδρας" στη δυτική πλευρά του Άραχθου το οποίο ξεκινάει από τον Κάμπο Σκούπας και καταλήγει (συνολικό μήκος 17 χιλιόμετρα) βόρεια στη Γέφυρα Πλάκας.

## Διοικητικά στοιχεία
Αναφέρεται επίσημα, μετά την Τουρκοκρατία, το 1883 με την παλιά του ονομασία *Νησίστα* να προσαρτάται στον τότε δήμο Θεοδωρίας (το σημερινό Κεντρικό). Το 1912 ορίστηκε έδρα της νεοϊδρυθείσας κοινότητας Νησίστας Παλαιάς Ελλάδος και το 1954 μετονομάστηκε σε Κεντρικόν.**** Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Ανδρεά, το Βαθύκαμπο, το Κρυονέρι, τα Λαγκάδια και την Πτέρη αποτελούν την Κοινότητα Κεντρικού, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 64 κάτοικοι.

## Εξωτερικοί σύνδεσμοι

* Οι έξι οικισμοί του Κεντρικού του Δήμου Κεντρικών Τζουμέρκων από τον ιστότοπο https://periodikostep.gr/.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Πτέρη Άρτας

Η **Πτέρη** ή **Φτέρη** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Πτέρη βρίσκεται ανατολικά από το Ξεροβούνι, δίπλα στις ανατολικές όχθες του ποταμού Άραχθου σε υψόμετρο 140 μέτρα ενώ απέχει περίπου 26 χιλιόμετρα Δ.-ΝΔ. από το Βουργαρέλι (έδρα του δήμου) και 40 χιλιόμετρα (μέσω Γέφυρας Τζαρή) Β.-ΒΑ. από την Άρτα. Βόρεια του χωριού είναι ο Βαθύκαμπος, δυτικά τα Λαγκάδια και νότια το Τραπεζάκι. 

Αναφέρεται επίσημα, ως ξεχωριστός οικισμός για πρώτη φορά το 1912 ως *Φτέρη* να προσαρτάται στην τότε κοινότητα Νησίστας Παλαιάς Ελλάδος.**** Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Ανδρεά, το Βαθύκαμπο, το Κρυονέρι, τα Λαγκάδια και το Κεντρικό αποτελούν την Κοινότητα Κεντρικού, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 απογράφησαν 54 κάτοικοι.

## Παραπομπές


Κατηγορία:Δήμος Κεντρικών Τζουμέρκων
Κατηγορία:Χωριά της περιφερειακής ενότητας Άρτας
Ράμια Άρτας

Η **Ράμια** είναι οικισμός της Ηπείρου στην Περιφερειακή Ενότητα Άρτας. 

## Γεωγραφικά - ιστορικά στοιχεία
Η Ράμια βρίσκεται προς τα όρια με την Περιφερειακή Ενότητα Ιωαννίνων, στους νοτιοδυτικούς πρόποδες των Αθαμανικών Ορέων  σε υψόμετρο 620 μέτρα. Απέχει περίπου 23 χλμ. Δ.-ΒΔ. από το Βουλγαρέλι (έδρα του δήμου), 41 χλμ. Β.-ΒΑ. από την Άρτα και 66 χλμ. ΝΑ. από τα Γιάννενα. Πρόκειται για χωριό με πολύ αραιοκατοικημένα σπίτια σε κατάφυτη περιοχή με πολλά και ποικίλα δένδρα είτε καρποφόρα, είτε δασικά.  

Σύμφωνα με την προφορική παράδοση η αρχική θέση του χωριού ήταν στη τοποθεσία “Παλαιοχώρι” ενώ για την προέλευση του ονόματός της υπάρχουν δύο εκδοχές. Σύμφωνα με την πρώτη, ότι επειδή η λέξη Ράμια σημαίνει αεροχώρι οφείλεται στους ανέμους που περιβάλλουν το χωριό απ' όλα τα σημεία του ορίζοντα. Ενώ με την δεύτερη, από το όνομα μιας πριγκίπισσας Ράμια, η οποία ήταν φιλάσθενη και η οποία εγκαταστάθηκε στο “Παλαιοχώρι” που είχε ξηρό κλίμα για να γίνει καλά. 

Αναφορά του ονόματος Ράμια γίνεται για πρώτη φορά στο ναχιγέ Τζουμέρκων του 1821 να κατοικούν   23 οικογένειες. Ο Παναγιώτης Αραβαντινός αναφέρει στην «χρονογραφία της Ηπείρου» ότι *"τα χριστιανικά σπίτια στη Ράμια το 1854 ήταν 10"* ενώ ο Γεώργιος Χασιώτης στον «Ηπειρωτικό φιλεκπαιδευτικό σύλλογο Κων/λεως» ότι *"το 1864-65 λειτουργούσε κοινό σχολείο με 20 μαθητές. Οι κάτοικοι ήταν 250 και κατοικούσαν σε 5 οικισμούς. Ο μισθός του δασκάλου ήταν 500 γρόσια και τροφή"*. 

## Διοικητικά στοιχεία
Αναφέρεται επίσημα, μετά την απελευθέρωση το 1881, το 1883 να απογράφεται στον τότε δήμο Αγνάντων και το 1912 να ορίζεται έδρα της ομώνυμης νεοϊδρυθείσας κοινότητας.**** Σύμφωνα με το πρόγραμμα «Καλλικράτης» μαζί με το Ελαφοπήδημα, το Λιβάδι, τη Γεροβρύση και τη Ντάρα αποτελούν την Κοινότητα Ράμιας, που υπάγεται στη Δημοτική Ενότητα Αγνάντων του Δήμου Κεντρικών Τζουμέρκων και σύμφωνα με την απογραφή του 2011 είχε πληθυσμό 119 κατοίκους.

## Παραπομπές

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Χριστίνα Λιναρδάτου

Η **Χριστίνα Λιναρδάτου Ντουράν** (4 Μαρτίου 1988) είναι Ελληνίδα-Δομινικανή επαγγελματίας πυγμάχος. Είναι δύο φορές πρωταθλήτρια ελαφρών ημιμεσαίων βαρών του WBO (World Boxing Organization, «Παγκόσμιος Οργανισμός Πυγμαχίας»), έχοντας κερδίσει τον τίτλο το 2019 και το 2020. Το Σεπτέμβριο του 2020, κατατάχθηκε ως η καλύτερη ενεργή γυναίκα ελαφρών ημιμεσαίων βαρών στον κόσμο από το περιοδικό *[[The Ring (περιοδικό)|The Ring]]* και τρίτη από τον ιστότοπο BoxRec.

## Πρώτα χρόνια
Η Λιναρδάτου γεννήθηκε στο Σαντιάγο δε λος Καμπαγιέρος, στη Δομινικανή Δημοκρατία, από Έλληνα πατέρα και Δομινικανή μητέρα. Μετακόμισε στην Ελλάδα όταν ήταν 10 ετών, όπου αργότερα άρχισε να εκπαιδεύεται στην πυγμαχία.

## Επαγγελματική καριέρα
Μετά από αρκετούς αγώνες στην Ελλάδα, η Λιναρδάτου μετακόμισε στη Δομινικανή Δημοκρατία για να ξεκινήσει την επαγγελματική καριέρα της.

Στις 4 Ιουνίου 2016, η Λιναρδάτου έδωσε τον πρώτο της αγώνα για το παγκόσμιο πρωτάθλημα, προκαλώντας την Βελγίδα Ντελφίνε Περσόον για τον τίτλο των γυναικών ελαφρών βαρών του WBC (World Boxing Council) στο Sporthal Schiervelde, στο Ρούσελαρε του Βελγίου, όπου έχασε με ομόφωνη απόφαση.

Στις 24 Μαρτίου 2019, η Λιναρδάτου κέρδισε τον κενό τίτλο ελαφρών ημιμεσαίων βαρών, αφού νίκησε την Καναδή Κάντι Ουάιατ με τεχνικό νοκ άουτ στον έκτο γύρο. Ήταν ο πρώτος αγώνας παγκόσμιου πρωταθλήματος που πραγματοποιήθηκε στην Ελλάδα.

Στις 7 Ιουνίου 2019, η Λιναρδάτου έκανε την πρώτη υπεράσπιση του τίτλου της, νικώντας την Ντίνα Χομπς με ομόφωνη απόφαση στους δέκα γύρους, σε αγώνα που πραγματοποιήθηκε στο Ολυμπιακό Γυμναστήριο Γαλατσίου.

Εγκατέλειψε τους τίτλους της μετά την εγκυμοσύνη της. Γέννησε τον υιό της, Απόλλων, το Σεπτέμβριο του 2021.

## Ρεκόρ αγώνων επαγγελματικής πυγμαχίας

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι από τη Δομινικανή Δημοκρατία
Κατηγορία:Πυγμάχοι ελαφρών ημιμεσαίων βαρών
Κομητεία Χάρντιν (Ιλινόι)

Η **Κομητεία Χάρντιν** (αγγλικά: *Hardin County*) είναι κομητεία που βρίσκεται στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός ήταν 3.649 κατοίκοι,  που την καθιστά τη λιγότερο πυκνοκατοικημένη κομητεία στο Ιλινόι. Έδρα της κομητείας του είναι το Ελίζαμπεθταουν.  Η κομητεία Χάρντιν βρίσκεται στο τμήμα της πολιτείας που είναι γνωστό ως Μικρή Αίγυπτος . Η κομητεία Χάρντιν ονομάστηκε από την κομητεία Χάρντιν του Κεντάκι, η οποία ονομάστηκε προς τιμήν του συνταγματάρχη Τζον Χάρντιν, αξιωματικού στον Πόλεμο της Αμερικανικής Επανάστασης και στον Πόλεμο της Βορειοδυτικής Ινδίας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 470 τ.χλμ , εκ των οποίων 460 τ.χλμ  είναι στεριά και 10 τ.χλμ (2,2%) καλύπτονται από ύδατα (λίμνες, ποτάμια).   
## Παραπομπές


Κατηγορία:Κομητείες του Ιλινόι
Τσιβιντάλε ντελ Φριούλι

Η **Τσιβιντάλε ντελ Φριούλι** (· φριουλανικά: Cividât, τοπικώς · · ) είναι πόλη και δήμος στην Επαρχία του Ούντινε, μέρος της βορειοϊταλικής περιφέρειας Φριούλι-Βενέτσια Τζούλια. Η πόλη βρίσκεται 135 μέτρα πάνω από την επιφάνεια της θάλασσας στους πρόποδες των ανατολικών Άλπεων, 15 χιλιόμετρα σιδηροδρομικώς από την πόλη Ούντινε και κοντά στα σύνορα με τη Σλοβενία. Βρίσκεται στον ποταμό Νάτισο (Νατιζόνε), ο οποίος σχηματίζει εδώ μια γραφική χαράδρα. Παλαιότερα ήταν σημαντική περιφερειακή δύναμη, σήμερα είναι μια ήσυχη, μικρή πόλη που προσελκύει τουρίστες χάρη στο μεσαιωνικό της κέντρο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ιταλίας
Κατηγορία:Μνημεία Παγκόσμιας Κληρονομιάς στην Ιταλία
Λα Νεβίλ-ντυ-Μποσκ

Το **Λα Νεβίλ-ντυ-Μποσκ** () είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Κομητεία Φούλτον (Νέα Υόρκη)

Η **Κομητεία Φούλτον** (αγγλικά: *Fulton County*) είναι κομητεία που βρίσκεται στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 53.324.  
Έδρα της κομητείας είναι το Τζόνσταουν.  Η κομητεία ονομάστηκε προς τιμήν του Ρόμπερτ Φούλτον,  που πιστώνεται ευρέως με την ανάπτυξη του πρώτου εμπορικά επιτυχημένου ατμόπλοιου.

## Ιστορία
Το 1838, η κομητεία Φούλτον χωρίστηκε από το Μοντγκόμερι, λίγο αφότου η έδρα της κομητείας Μοντγκόμερι μεταφέρθηκε στη Φόντα της Νέας Υόρκης. Η δημιουργία της κομητείας σχεδιάστηκε από τον δικηγόρο του Τζόνσταουν Ντάμιελ Κάντι, του οποίου η σύζυγος ήταν ξαδέρφη του Ρόμπερτ Φούλτον. Η κομητεία δημιουργήθηκε στις 18 Απριλίου 1838, από ένα διαμέρισμα της κομητείας Μοντγκόμερι, με αποτέλεσμα μια κομητεία με έκταση 1,400 τ.χλμ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,380 τ.χλμ , εκ των οποίων 1,280 τ.χλμ είναι στεριά και 99 τ.χλμ  (7,0%) καλύπτονται από ύδατα (λίμνες, ποτάμια).   
## Παρακείμενες κομητείες
* Κομητεία Χάμιλτον (βόρεια)
* Κομητεία Σαρατόγκα (ανατολικά)
* Κομητεία Μοντγκόμερι (νότια)
* Κομητεία Χέρκιμερ (δυτικά)

## Παραπομπές


Κατηγορία:Κομητείες της Νέας Υόρκης
Ευθύμιος ο Αθωνίτης

Ο **Ευθύμιος ο Αθωνίτης** (, *Εκβτίμε Ατονέλι* ;  955–1024) ήταν Γεωργιανός μοναχός, φιλόσοφος και λόγιος, ο οποίος τιμάται ως άγιος από την Ορθόδοξη Εκκλησία στις 13 Μαΐου.

Ο Ευθύμιος ήταν Γεωργιανός, «*Ίβηρας*» κατά το εθνωνύμιο που χρησιμοποιούσαν οι Βυζαντινοί, από το Βασίλειο των Ιβήρων. Γιος του Ιωάννη του Ίβηρα και ανιψιός του Ιωάννη Τορνίκιου, ο Ευθύμιος μεταφέρθηκε ως πολιτικός όμηρος στην Κωνσταντινούπολη, αλλά αργότερα απελευθερώθηκε και έγινε μοναχός στην Μεγίστη Λαύρα του Αθανάσιου στο Όρος Άθως. Στη συνέχεια έγινε ηγούμενος του Γεωργιανού μοναστηρίου των Ιβήρων, το οποίο είχε ιδρυθεί από τον πατέρα του, και αναδείχθηκε ένας από τους καλύτερους Ορθόδοξους θεολόγους και μελετητές της εποχής του. Ο Ευθύμιος διετέλεσε ηγούμενος της Μονής Ιβήρων για δεκατέσσερα χρόνια πριν αποσυρθεί για να επικεντρωθεί στις μεταφράσεις του.

Γνώριζε καλά Γεωργιανά, Ελληνικά και άλλες γλώσσες, και μετέφρασε πολλές θρησκευτικές πραγματείες και φιλοσοφικά έργα. Μεταξύ των σημαντικών έργων του ήταν η μετάφραση του sibrdzne balavarisa (Σοφία του Μπαλαχβάρι), το οποίο κάποιοι πιστεύουν ότι είναι μια εκχριστιανισμένη εκδοχή επεισοδίων από τη ζωή του Σιντάρτα Γκαουτάμα (Βούδα) που έγινε πολύ δημοφιλής στην Μεσαιωνική Ευρώπη ως η ιστορία του Βαρλαάμ και του Ιωάσαφ. Εξίσου σημαντική ήταν η εργασία του Ευθυμίου για την προετοιμασία Γεωργιανών μεταφράσεων διαφόρων Ελληνικών φιλοσοφικών, εκκλησιαστικών και νομικών έργων.

Πέθανε κοντά στην Κωνσταντινούπολη το 1028, όταν ένα μουλάρι που ίππευε, τρόμαξε από έναν ζητιάνο και αναποδογύρισε ρίχνοντας κάτω τον Ευθύμιο. Τα λείψανά του είναι θαμμένα στην εκκλησία του Αγίου Ιωάννη του Βαπτιστή στη Μονή Ιβήρων.

## Παραπομπές


## Πηγές
* 

Κατηγορία:Βυζαντινοί γεωργιανής καταγωγής
Κατηγορία:Γεωργιανοί άγιοι
Κατηγορία:Γεωργιανοί ευγενείς
Κατηγορία:Αγιορείτες
Κατηγορία:Βυζαντινοί μοναχοί του 10ου αιώνα
Κατηγορία:Χριστιανοί άγιοι του 11ου αιώνα
Κατηγορία:Γεωργιανοί του 10ου αιώνα
Κατηγορία:Γεωργιανοί του 11ου αιώνα
Κατηγορία:Μονή Ιβήρων
NGC 3309

Ο **[[Νέος Γενικός Κατάλογος|NGC]] 3309** είναι γιγάντιος ελλειπτικός γαλαξίας ο οποίος απέχει περίπου 200 εκατομμύρια έτη φωτός και βρίσκεται στον αστερισμό Ύδρα. Τον ανακάλυψε στις 24 Μαρτίου 1835 ο αστρονόμος Τζων Χέρσελ (John Herschel) και σχηματίζει ζεύγος με τον γαλαξία NGC 3311. που απέχει 72 χιλιάδες έτη φωτός περίπου. Οι δύο γαλαξίες έχουν περίοπτη θέση στο Σμήνος γαλαξιών της Ύδρας.

Ο NGC 3309 είναι επίσης ραδιογαλαξίας. Το μεγαλύτερο ποσοστό των ραδιοεκπομπών ολόκληρου του σμήνους της Ύδρας προέρχεται από αυτόν. Οι ραδιοεκπομπές ενδέχεται να προκλήθηκαν από αλληλεπίδραση με τον γιγαντιαίο σπειροειδή γαλαξία NGC 3312 στο πρόσφατο παρελθόν.

## Σφαιρωτά σμήνη
Το πλήθος των σφαιρωτών αστρικών σμηνών στον NGC 3309 εκτιμάται πως είναι . Εξαιτίας της αλληλεπίδρασης με τον γειτονικό NGC 3311, ο NGC 3309 ενδέχεται να απώλεσε ορισμένα από τα σφαιρωτά του σμήνη καθώς αυτά πέρασαν στον NGC 3311.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ύδρα (αστερισμός)
Κατηγορία:Ραδιογαλαξίες
3309
31466
Κατηγορία:Σμήνος της Ύδρας
-4-25-34
Μυθιστορία του Χορν

***Η μυθιστορία του Χορν*** (*Romance of Horn*) είναι αγγλο-νορμανδικό έμμετρο λογοτεχνικό έργο περιπέτειας που γράφτηκε γύρω στο 1170 από άγνωστο συγγραφέα με το όνομα Τόμας. Στην ιστορία βασίζεται ένα από τα πρώτα μεσαιωνικά έργα της αγγλικής λογοτεχνίας, η μυθιστορία *[[Βασιλιάς Χορν]]*, που γράφτηκε γύρω στο 1225.

## Υπόθεση
Ο ήρωας Χορν, είναι ο γιος του βασιλιά Άαλουφ του Σάντεν (πιθανώς κάπου κοντά στο Ντέβον). Ο Χορν μένει ορφανός αφού οι Σαρακηνοί σκοτώνουν τους γονείς του. Στη συνέχεια, μαζί με δώδεκα συντρόφους του, επιβιβάζονται σε μια βάρκα η οποία παρασύρεται από τις ακτές της νότιας Αγγλίας στις ακτές της Βρετάνης. Ο Χορν μεγάλωσε στην αυλή του βασιλιά Ούνλαφ και ερωτεύτηκε την κόρη του, την όμορφη Ρίγκμελ. Εκεί υπερασπίζεται το βασίλειο από την εισβολή των Σαρακηνών, αλλά ο βασιλιάς τον διώχνει στην Ιρλανδία αφού κατηγορήθηκε άδικα ότι προσπάθησε να σφετεριστεί το θρόνο. Στην Ιρλανδία, ο Χορν αποδεικνύει ξανά τον ηρωισμό του και ο βασιλιάς του προσφέρει το χέρι της κόρης του. Ο Χορν το αρνείται και μετά από λίγο καιρό επιστρέφει στη Βρετάνη για να σώσει και να παντρευτεί την Ρίγκμελ. Στη συνέχεια ανακτά το πατρικό του βασίλειο και στέφεται βασιλιάς.

## Ιστορικό υπόβαθρο
Οι «Σαρακηνοί» στο ποίημα έχουν ξεκάθαρα γερμανικά ονόματα: Γκούντολφ, Χίλντεμπραντ, Γκούντμπραντ κ.λ. Αυτό υποδηλώνει ότι το ποίημα αναφέρεται στην πραγματικότητα σε κάποιο είδος επίθεσης στα βρετανικά νησιά από γερμανικές φυλές.

## Παραπομπές


Κατηγορία:Μεσαιωνική λογοτεχνία
Κομητεία Χέντερσον (Τενεσί)

Η **Κομητεία Χέντερσον** (αγγλικά: *Henderson County*) είναι κομητεία που βρίσκεται στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 27.842 κάτοικοι.  Έδρα της κομητείας είναι το Λέξινγκτον.  Η κομητεία ιδρύθηκε το 1821 και πήρε το όνομά της από τον Τζέιμς Χέντερσον, στρατιώτη στον πόλεμο του 1812. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,360 τ.χλμ, εκ των οποίων 1,300 τ.χλμ  είναι στεριά και 59 τ.χλμ (1,1%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Κάρολ (βόρεια)
* Κομητεία Ντεκέιτουρ (ανατολικά)
* Κομητεία Χάρντιν (νοτιοανατολικά)
* Κομητεία Τσέστερ (νοτιοδυτικά)
* Κομητεία Μάντισον (δυτικά)

## Παραπομπές


Κατηγορία:Κομητείες του Τενεσί
Κομητεία Χέντερσον (Κεντάκι)

Η **Κομητεία Χέντερσον** (αγγλικά: *Henderson County*) είναι κομητεία που βρίσκεται στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 44.793.  Έδρα της κομητείας του είναι το Χέντερσον.  Η κομητεία βρίσκεται στο δυτικό Κεντάκι στον ποταμό Οχάιο απέναντι από το Έβανσβιλ της Ιντιάνα.  

Η κομητεία ιδρύθηκε το 1798  και πήρε το όνομα της από τον Ρίτσαρντ Χέντερσον  ο οποίος αγόρασε 69,000 τ.χλμ γης από τους ινδιάνους Τσερόκι, μέρος του οποίου θα αποτελούσε αργότερα την κομητεία.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,210 τ.χλμ , εκ των οποίων 1,130 τ.χλμ  είναι στεριά και 80,0 τ.χλμ  (6,4%) καλύπτονται από ύδατα (λίμνες, ποτάμια).  Τα βόρεια σύνορα της κομητείας με την Ιντιάνα σχηματίζονται ως επί το πλείστον από τον ποταμό Οχάιο, αν και κάποια από την κομητεία βρίσκεται βόρεια του ποταμού.
## Παραπομπές


Κατηγορία:Κομητείες του Κεντάκι
Κομητεία Χάουαρντ (Τέξας)

Η **Κομητεία Χάουαρντ** (αγγλικά: *Howard County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 34.860 κάτοικοι.  Η έδρα της κομητείας είναι το Μπιγκ Σπρινγκ.  Η κομητεία δημιουργήθηκε το 1876 και οργανώθηκε το 1882.  Πήρε το όνομά της από τον Βόλνει Χάουαρντ, βουλευτή των ΗΠΑ από το Τέξας. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,340 τ.χλμ, εκ των οποίων 2,330 τ.χλμ είναι ξηρά και 10 τ.χλμ (0,4%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Χάουαρντ (Νεμπράσκα)

Η **Κομητεία Χάουαρντ** (αγγλικά: *Howard County*) είναι κομητεία που βρίσκεται στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 6.475 κάτοικοι.  Έδρα της κομητείας είναι ο Άγιος Παύλος .  Η κομητεία ιδρύθηκε το 1871 και πήρε το όνομά της από τον στρατηγό του Εμφυλίου Πολέμου Όλιβερ Ότις Χάουαρντ. 

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,490 τ.χλμ, εκ των οποίων 1,470 τ.χλμ είναι στεριά και 19 τ.χλμ (1,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νεμπράσκα
Κομητεία Χάουαρντ (Μιζούρι)

Η **Κομητεία Χάουαρντ** (αγγλικά: *Howard County*) είναι κομητεία στην πολιτεία του Μιζούρι των Ηνωμένων Πολιτειών, με τα νότια σύνορά της να σχηματίζονται από τον ποταμό Μιζούρι. Κατά την απογραφή του 2020, ο πληθυσμός ήταν 10.151 κάτοικοι.  Η έδρα της κομητείας είναι το Φαγιέτ.  Η κομητεία οργανώθηκε στις 23 Ιανουαρίου 1816 και πήρε το όνομα της από τον Μπέντζαμιν Χάουαρντ, τον πρώτο Κυβερνήτη της Επικράτειας του Μιζούρι.  Εγκαταστάθηκε αρχικά από μετανάστες από τον Άνω Νότο, που είναι μέρος της περιοχής που είναι ιστορικά γνωστή ως Λιτλ Ντίξι. Είναι μέρος της μητροπολιτικής περιοχής Κολούμπια, του Μιζούρι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,220 τ.χλμ, εκ των οποίων 1,200 τ.χλμ είναι στεριά και 20 τ.χλμ (1,6%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Μιζούρι
Κομητεία Χάουαρντ (Ιντιάνα)

Η **Κομητεία Χάουαρντ** (αγγλικά: *Howard County*) είναι κομητεία που βρίσκεται στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 83.658 κάτοικοι. Η έδρα της κομητείας είναι το Κόκομο.  Αρχικά ονομάστηκε κομητεία Ρίτσαρντβιλλ, και μετονομάστηκε το 1846 για να τιμήσει τον στρατηγό Τίλγκμαν Ασχερστ Χάουαρντ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 761 τ.χλμ, εκ των οποίων 759 τ.χλμ είναι στεριά και 2,0 τ.χλμ (0,29%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Ιντιάνα
Οικουμενική Διακήρυξη των Δικαιωμάτων των Ζώων

Η **Οικουμενική Διακήρυξη των Δικαιωμάτων των Ζώων** υιοθετήθηκε από τη Διεθνή Ένωση Δικαιωμάτων των Ζώων το 1977, στο Λονδίνο, ενώ, στη συνέχεια, διακηρύχθηκε πανηγυρικά στις 15 Οκτωβρίου 1978, στην Έδρα της ΟΥΝΕΣΚΟ στο Παρίσι. Αποτελεί μία φιλοσοφικής φύσεως θέση σχετικά με τις σχέσεις οι οποίες οφείλουν εφεξής να δημιουργηθούν μεταξύ του ανθρώπινου είδους και των υπολοίπων ζωικών ειδών.

Το περιεχόμενο των κειμένων της, αναθεωρημένο από τη Διεθνή Ένωση Δικαιωμάτων των Ζώων το 1989, δημοσιοποιήθηκε το 1990. Σήμερα, η συγκεκριμένη διακήρυξη είναι δίχως νομική ισχύ.

## Ιστορία
Η συγκεκριμένη διακήρυξη συντάχθηκε από αριθμό προσωπικοτήτων προερχόμενων από τον πολιτικό και ακαδημαϊκό κόσμο, όπως, μεταξύ άλλων, ο βραβευθείς με Βραβείο Νόμπελ Αλφρέντ Καστλέρ. Αποτέλεσε προϊόν σχετικής πρωτοβουλίας της Διεθνούς Ενώσεως Δικαιωμάτων των Ζώων, σήμερα γνωστής ως «Ίδρυμα Δικαίου των Ζώων, Δεοντολογίας και Επιστημών».

Τα κείμενά της αναδημοσιεύτηκαν από αριθμό ενώσεων για την προστασία των ζώων.

Οι συντάκτες της συγκεκριμένης διακήρυξης επιθυμούσαν, μέσω της πρωτοβουλίας αυτής, την περαιτέρω επέκταση των ανθρωπίνων δικαιωμάτων στα ζώα, τονίζοντας εντός της εισαγωγής της πως «ο σεβασμός των ζώων από τον άνθρωπο βασίζεται στον σεβασμό των ανθρώπων μεταξύ τους».

Η συγκεκριμένη διακήρυξη συντάχθηκε σε μια ιστορική περίοδο κατά τη διάρκεια της οποίας ο ρόλος και το καθεστώς των ζώων τίθετο υπό αμφισβήτηση. Ως εκ τούτου, υπό την πίεση της κοινής γνώμης, επιστήμονες διαφόρων εθνικοτήτων, ξεκίνησαν την αναζήτηση εναλλακτικών έναντι των δοκιμών στα ζώα, ενώ, παράλληλα, η Γαλλία είχε, μόλις, προχωρήσει σε τροποποίηση του αστικού κώδικά της, κατατάσσοντας, πλέον, τα ζώα ως αισθανόμενα όντα και όχι ως κινητά αντικείμενα.

Το 1989, εκδόθηκε μία δεύτερη αναθεωρημένη έκδοση της οικουμενικής διακηρύξεως των δικαιωμάτων των ζώων, συνταχθείσα από το *Ίδρυμα Δικαίου των Ζώων*. Ορισμένοι ερευνητές εκτιμούν πως η συγκεκριμένη αναθεώρηση οδήγησε σε μια διαφοροποίηση, πιο συγκεκριμένα στη μετατόπιση από την ανάγκη προστασίας των ζώων με απώτερο σκοπό την αποφυγή τυχόν σε βάρους τους ενεργειών που θα οδηγούσαν σε πρόκληση πόνου σε μια περισσότερο φιλοσοφικής φύσεως προσέγγιση στα χνάρια της αδιαφοροποίησης της ειδών.

## Παραπομπές


## Πηγές
*  
*  
*  
*  
*  

Κατηγορία:Δικαιώματα των ζώων
Κατηγορία:Διεθνείς σχέσεις
Μνημείο της Μαρίας Κιουρί (Λούμπλιν)

Το **Μνημείο της Μαρίας Κιούρι** (πολωνικά: *Pomnik Marii Skłodowskiej-Curie w Lublinie*) είναι μπρούντζινο άγαλμα αφιερωμένο στην Πολωνή φυσικό και χημικό Μαρία Κιουρί (1867-1934), στο Λούμπλιν της ανατολικής Πολωνίας.

## Ιστορία
Το μπρούντζινο μνημείο σχεδιάστηκε από τον Πολωνό γλύπτη Μάριαν Κονιέτσνι (με τον Στανόσουαφ Τσιέχαν) και εγκαινιάστηκε τελετουργικά στις 24 Οκτωβρίου 1964. Έχει ύψος 9 μέτρων (συμπεριλαμβανομένου του βάθρου) και βρίσκεται στην Πλατεία Μαρία Σκουοντόφσκα-Κιουρί (*Plac Marii Skłodowskiej-Curie*), κοντά στο Πανεπιστήμιο Μαρία Κιουρί-Σκουοντόφσκα.

Η Μαρία Κιούρι απεικονίζεται με μία μακριά ρόμπα και κρατώντας ένα βιβλίο στο δεξί της χέρι. Οι επιγραφές στο βάθρο γράφουν: «Στην Μαρία Σκουοντόφσκα-Κιουρί, από το Πανεπιστήμιο που φέρει το όνομά της, και από την Πολωνική Κοινωνία» και «Στη 20η επέτειο της ίδρυσης του Πανεπιστημίου. 1944-1964».

## Εικόνες

Αρχείο:Marie_Curie_1900_-_DIG17379.jpg|εναλλ.=Marie Curie|Η Μαρία Κιούρι
Αρχείο:Pomnik_Marii_Skłodowskiej.jpg|εναλλ.=Marie Curie Monument|Μνημείο της Μαρίας Κιούρι.
Αρχείο:Plac_Marii_Curie-Skłodowskiej_latem.jpg|εναλλ.=General view|Γενική άποψη.


## Βλέπε επίσης
* Μνημείο της Μάρια Κονοπνίτσκα (Βζέσνια)

## Παραπομπές


Μαρια Κιουρι Λουμπλιν
Κατηγορία:Μαρία Κιουρί
Κομητεία Χέντερσον (Τέξας)

Η **Κομητεία Χέντερσον** (αγγλικά: *Henderson County*) είναι κομητεία που βρίσκεται στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 82.150 κάτοικοι.  Έδρα της κομητείας είναι το Άθενς.  Η κομητεία πήρε το όνομά της προς τιμήν του Τζέιμς Πίνκνεϊ Χέντερσον, του πρώτου γενικού εισαγγελέα της Δημοκρατίας του Τέξας και του υπουργού Εξωτερικών της δημοκρατίας. Αργότερα υπηρέτησε ως ο πρώτος κυβερνήτης του Τέξας. Η κομητεία Χέντερσον ιδρύθηκε το 1846, το έτος μετά την πολιτεία του Τέξας. Η πρώτη του πόλη ήταν το Μπάφαλο, που χτίστηκε το 1847.  Η κομητεία Χέντερσον περιλαμβάνει τη μικροπολιτική στατιστική περιοχή της Αθήνας, η οποία περιλαμβάνεται επίσης στη συνδυασμένη στατιστική περιοχή Ντάλας - Φορτ Γουόρθ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,460 τ.χλμ , εκ των οποίων 190 τ.χλμ (7,9%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Χέντερσον (Βόρεια Καρολίνα)

Η **Κομητεία Χέντερσον** (αγγλικά: *Henderson County*) είναι κομητεία που βρίσκεται στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 116.281 κάτοικοι. Η έδρα της κομητείας του είναι το Χέντερσονβιλ .    

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 971 τ.χλμ, εκ των οποίων 965 τ.χλμ είναι στεριά και 7,0 τ.χλμ  (0,57%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Βόρειας Καρολίνας
Κάσια Νοσόφσκα

Η **Καταζίνα «Κάσια» Νοσόφσκα** (πολωνικά: *Katarzyna "Kasia" Nosowska*, 30 Αυγούστου 1971, Στσετσίν) είναι η κύρια τραγουδίστρια του πολωνικού ροκ συγκροτήματος Hey. Είναι επίσης γνωστή για την σόλο καριέρα της, η οποία σε αντίθεση με την ροκ μουσική των Hey, εμβαθύνεται περισσότερο στην ηλεκτρονική μουσική. Εκτός από το να γράφει στίχους για τους Hey, είναι επίσης συντάκτρια σε διάφορα πολωνικά περιοδικά.

Έχει λάβει πολλά βραβεία και κατέχει το ρεκόρ για τον μεγαλύτερο αριθμό Βραβείων Φριντέρικ, συμπεριλαμβανομένων πολλαπλών νικών στις κατηγορίες Στιχουργός της Χρονιάς και Τραγουδίστρια της Χρονιάς.

## Παραπομπές


## Εξωτερικές συνδέσεις

* nosowska.pl
* Καταζίνα Νοσόφσκα  Αρχειοθετημένο στις 27 Ιουνίου 2013, στο Wayback Machine στο culture.pl

Κατηγορία:Πολωνές τραγουδίστριες
Κατηγορία:Πολωνοί τραγουδιστές ροκ
Κατηγορία:Πολωνοί τραγουδιστές ποπ
Κατηγορία:Πολωνοί στιχουργοί
Κατηγορία:Πολωνοί τραγουδοποιοί
Κατηγορία:Πολωνοί μουσικοί
Κατηγορία:Αγγλόφωνοι τραγουδιστές από την Πολωνία
Κατηγορία:Πολωνές τραγουδίστριες του 21ου αιώνα
Λουί Αντρέ

Ο **Λουί Αντρέ** (*Louis André*, 28 Μαρτίου 1838 – 18 Μαρτίου 1913) ήταν Υπουργός Πολέμου της Γαλλίας από το 1900 μέχρι το 1904. Ως Μασόνος και θερμά αφοσιωμένος στον σεκουλαρισμό της Τρίτης Γαλλικής Δημοκρατίας, ήταν έντονα αντικληρικαλιστής και αντίπαλος της Ρωμαιοκαθολικής Εκκλησίας, σε βαθμό που έγινε ο πρωταίτιος του λεγόμενου «Σκανδάλου των φακέλων» ή «των καρτών».

thumb|left|Ο Λουί Αντρέ φυγαδεύεται από το γαλλικό κοινοβούλιο κατά τη φασαρία που προκάλεσε το χαστούκι που του έδωσε ο εθνικιστής βουλευτής Γκαμπριέλ Συβετόν (εικόνα από το περιοδικό ''L'Illustration'').
Ο Αντρέ γεννήθηκε στην κωμόπολη Νουί-Σαιν-Ζωρζ του Νομού Κοτ-ντ'Ορ από εύπορους γονείς, ευσεβείς όπως και η ευρύτερη οικογένεια (5 από τους εξαδέλφους του χειροτονήθηκαν κληρικοί). Ωστόσο ο ίδιος έγινε θετικιστής και ακολούθησε στρατιωτική σταδιοδρομία, αφού πρώτα φοίτησε στην ''École polytechnique'' , συγκεκριμένα στη σχολή πυροβολικού του Μετς, από όπου απεφοίτησε πρώτος στη σειρά του το 1861, με τον βαθμό του ανθυπολοχαγού. Το 1867 προάχθηκε σε λοχαγό, το 1888 σε συνταγματάρχη και το 1893 σε ταξίαρχο.

Διορίσθηκε υπουργός του Πολέμου από τον πρωθυπουργό Πιερ Βαλντέκ-Ρουσώ τον Μάιο του 1900 και από το αξίωμα αυτό επέφερε βαθιές μεταρρυθμίσεις στο στράτευμα και έγραψε υπέρ της αθωώσεως του Ντρεϊφύς στην ομώνυμη υπόθεση, μια αθώωση που τελικώς επιτεύχθηκε μετά την υπουργία του. Παρέμεινε όμως στην ιστορία κυρίως εξαιτίας του «Σκανδάλου των φακέλων» ή «των καρτών», καθώς δεχόταν αναφορές από μασονικές ομάδες ως προς το ποιοι αξιωματικοί των ενόπλων δυνάμεων ήταν θρησκευόμενοι, ώστε να μη προάγονται. Σύμφωνα με τον Βρετανό Πηρς Πωλ Ρήντ, «Καθώς έρχονταν, οι πληροφορίες για κάθε αξιωματικό καταχωρούνταν σε κάρτες (*fiches*). Αυτές σημειώνονταν με τα συνθηματικές λέξεις «Κόρινθος» ή «Καρχηδών», ώστε οι «Κορίνθιοι» να προάγονται, ενώ οι «Καρχηδόνιοι» να μένουν στάσιμοι. Αν ένας αξιωματικός ήταν «άριστος από πάσης πλευράς, με εξαιρετικές αναφορές», χαρακτηριζόταν Κορίνθιος, ενώ κάποιος που «αν και καλός αξιωματικός, με καλές αναφορές και χωρίς ανάμιξη στην πολιτική, εκκλησιαζόταν με την οικογένειά του» ή «έστελνε τα 6 παιδιά του σε σχολεία που έλεγχε η Ρωμαιοκαθολική Εκκλησία» θα χαρακτηριζόταν Καρχηδόνιος. Αν ένας αξιωματικός ήταν άγαμος και πήγαινε στη Θεία Λειτουργία, χαρακτηριζόταν εξ ορισμού «αντιδραστικής προδιαθέσεως».

Το 1904 ο Ζαν Bidegain, βοηθός γραμματέως στη μασονική στοά Μεγάλη Ανατολή της Γαλλίας, πώλησε κρυφά μια επιλογή των φακέλων αυτών στον βουλευτή και μέλος της εθνικιστικής οργανώσεως «Ligue de la Patrie Francaise» Γκαμπριέλ Συβετόν για 40 χιλιάδες φράγκα, οπότε οι πρακτικές αυτές φανερώθηκαν και ξέσπασε το σκάνδαλο, το οποίο οδήγησε απευθείας στην παραίτηση του τότε πρωθυπουργού της Γαλλίας Εμίλ Κομπ (ο Κομπ ήταν επίσης Μασόνος). Ο Λουί Αντρέ πέθανε στην Ντιζόν λίγα χρόνια αργότερα, σε ηλικία 75 ετών.

## Παραπομπές


## Πηγές
* Το λήμμα «Αντρέ Λουδοβίκος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 140
* 

Κατηγορία:Γάλλοι υπουργοί
Κατηγορία:Υπουργοί άμυνας
Κατηγορία:Γάλλοι ελευθεροτέκτονες
Κατηγορία:Κοσμικισμός
Βάλτερ Άντρε

Ο **Βάλτερ Άντρε** ή **Βάλτερ Άντραι** (γερμ. *Walter Andrae*, 18 Φεβρουαρίου 1875 – 28 Ιουλίου 1956) ήταν Γερμανός αρχαιολόγος και αρχιτέκτονας.

## Βίος
Ο Άντρε γεννήθηκε κοντά στη Λειψία και αρχικώς σπούδασε αρχιτεκτονική στο Πολυτεχνείο της Δρέσδης, όπου η συναναστροφή του με έναν νεότερο φοιτητή, τον μετέπειτα αρχαιολόγο Γιούλιους Γιόρνταν, είχε διαμορφωτικό για τη ζωή του αποτέλεσμα.

Το 1898 ο Άντρε συμμετέσχε σε μια αρχαιολογική ανασκαφή στη Βαβυλώνα υπό τον Ρόμπερτ Κόλντεβαϊ. Διεδραμάτισε σημαντικό ρόλο στη λαθραία εξαγωγή της Πύλης της Ιστάρ στην Ευρώπη. Από το 1903 έως το 1914 ο Άντρε διεύθυνε την ανασκαφή της αρχαίας πρωτεύουσας της Ασσυρίας, της Ασσούρ. Κατά τη χρονική αυτή περίοδο εκτέλεσε ανασκαφές και στη Χάτρα και το Σουρουπάκ.

Το 1921 ο Άντρε έγινε έφορος του *[[Vorderasiatisches Museum Berlin]]* και διευθυντής του το 1928, παραμένοντας στη θέση αυτή μέχρι το 1951. 

## Μερικά έργα του
Από τα γνωστότερα έργα του Άντρε είναι το *Der wiedererstandene Assur* και το αυτοβιογραφικό *Lebenserinnerungen eines Ausgräbers* (= «Απομνημονεύματα ενός ανασκαφέα»). Μερικά άλλα έργα του είναι τα εξής:

* *Der Anu-Adad-Tempel in Assur* 1909
* *Die Festungswerke von Assur* 1913
* *Die Stelenreihen in Assur* 1913
* *Die archaischen Ischtar-Tempel in Assur* 1922
* *Farbige Keramik aus Assur und ihre Vorstufen in altassyrischen Wandmalereien* 1923
* *Die Kunst des Alten Orients* 1925
* *Kultrelief an dem Brunnen des Assurtempels zu Assur* 1931
* *Die Partherstadt Assur* (με τον Heinz Lenzen) 1933
* *Die ionische Säule. Bauform oder Symbol?* 1933
* *Alte Festraßen im Nahen Osten* 1941

## Παραπομπές


## Πηγές
* Το λήμμα «Αντρέ Λουδοβίκος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 140
* Piotr Bienkowski and Alan Ralph Millard: ''Dictionary of the Ancient Near East''

Κατηγορία:Γερμανοί αρχαιολόγοι
Κατηγορία:Γερμανοί αρχιτέκτονες
Λουτρότοπος Άρτας

Ο **Λουτρότοπος** είναι οικισμός της Ηπείρου στην Περιφερειακή Ενότητα Άρτας.

## Γεωγραφικά - ιστορικά στοιχεία
Ο Λουτρότοπος βρίσκεται στα νότια της πεδιάδας της Άρτας, προς τα βόρεια παράλια του Αμβρακικού κόλπου, κοντά στις δυτικές όχθες του ποταμού Άραχθου και σε υψόμετρο 21 μέτρα. Απέχει περίπου 14 χλμ. Ν. από την Πέτα (έδρα του δήμου), 13 χλμ. ΝΑ. από την Άρτα. Δυτικά του είναι το Νεοχώρι (με τον ποταμό ανάμεσά τους), βορειοανατολικά η Περάνθη, νοτιοανατολικά οι Συκιές και νότια ο Νέος Συνοικισμός Λουτροτόπου.

Η αρχική τοποθεσία του χωριού ήταν πιο κοντά στο ποτάμι (εκεί όπου είναι η εκκλησία των Αγίων Ταξιαρχών) και η ονομασία του *Κάτω Μπάνη.* Μετά τον πόλεμο ο οικισμός μετεγκαταστάθηκε στη σημερινή του τοποθεσία ενώ στις αρχές της δεκαετίας του '60 το Ελληνικό κράτος, απαλλοτριώνοντας αγροτικές εκτάσεις, έκτισε νέες κατοικίες για να στεγάσει πλημμυροπαθείς κατοίκους δημιουργώντας τον Νέο Συνοικισμό Λουτροτόπου.

Η ονομασία Λουτρότοπος προήλθε τα θειούχα νερά που πηγάζουν από το λόφο της Περάνθης (Άνω Μπάνη παλιά). Αξιοθέατα είναι οι εκκλησίες: των Αγίων Ταξιαρχών, η οποία κτίστηκε το 1796 δίπλα στο ποτάμι (στο δρόμο για Νεοχώρι) και η ενοριακή των Αγίων Κωνσταντίνου και Ελένης, στο κέντρο του χωριού.

## Διοικητικά στοιχεία
Αναφέρεται επίσημα, μετά την απελευθέρωση, με το παλιό του όνομα από την Τουρκοκρατία ως *Κάτω Μπάνι* το 1897 να προσαρτάται στον τότε δήμο Αρταίων και το 1912 να ορίζεται έδρα της ομώνυμης νεοϊδρυθείσας κοινότητας.**** Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Νέο Συνοικισμό Λουτροτόπου αποτελούν κοινότητα, που υπάγεται στη Δημοτική Ενότητα Αράχθου του Δήμου Νικολάου Σκουφά και σύμφωνα με την απογραφή του 2011 είχε πληθυσμό 42 κατοίκους.

## Εξωτερικοί σύνδεσμοι

* Λουτρότοπος Άρτας από το Αρχειακό και οπτικοακουστικό υλικό ερευνών της Ακαδημίας Αθηνών.

## Παραπομπές

Λουτροτοπος Αρτας
Κατηγορία:Δήμος Νικολάου Σκουφά
Νέος Συνοικισμός Λουτροτόπου Άρτας

Ο **Νέος Συνοικισμός Λουτροτόπου** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Ο Νέος Συνοικισμός Λουτροτόπου βρίσκεται στα νότια της πεδιάδας της Άρτας, προς τα βόρεια παράλια του Αμβρακικού κόλπου, κοντά στις δυτικές όχθες του ποταμού Άραχθου και σε υψόμετρο 5 μέτρα. Απέχει περίπου 17 χλμ. Ν. από την Πέτα (έδρα του δήμου), 15 χλμ. Ν.-ΝΑ. από την Άρτα. Ανατολικά του είναι οι Συκιές, νότια το Κομμένο, βορειοδυτικά το Νεοχώρι (με τον ποταμό ανάμεσά τους)  και βόρεια ο Λουτρότοπος. Το χωριό δημιουργήθηκε στις αρχές της δεκαετίας του '60 από το Ελληνικό κράτος, απαλλοτριώνοντας αγροτικές εκτάσεις, για να στεγάσει πλημμυροπαθείς κατοίκους.
Αναφέρεται επίσημα, ως ξεχωριστός οικισμός το 1961 να απογράφεται στην κοινότητα.**** Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Λουτρότοπο αποτελούν κοινότητα, που υπάγεται στη Δημοτική Ενότητα Αράχθου του Δήμου Νικολάου Σκουφά και σύμφωνα με την απογραφή του 2011 είχε πληθυσμό 233 κατοίκους.

## Παραπομπές

Νεος Συνοικισμος Λουτροτοπου Αρτας
Κατηγορία:Δήμος Νικολάου Σκουφά
Λε Πλεσί-Γκροάν

Το **Λε Πλεσί-Γκροάν** (, ) είναι γαλλική κοινότητα στο νομό της Ερ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ερ
Enhypen

Οι **Enhypen** (κορεατικά: 엔하이픈, ιαπωνικά: エンハイプン, γράφεται με κεφαλαία γράμματα) είναι μια κορεατική μπάντα που δημιουργήθηκε από την Belift Lab, που ήταν μια κοινή επιχείρηση μεταξύ της CJ ENM και της Hybe Corporation, μέσω της εκπομπής διαγωνισμού επιβίωσης του 2020 I-Land.  Η ομάδα αποτελείται από επτά μέλη: Χίσανγκ, Τζέι, Τζέικ, Σανγκχούν, Σανού, Τζανγκγούν και Νίκι. Το ντεμπούτο τους ήταν την 30η Νοεμβρίου 2020 με το εκτεταμένο άλμπουμ (EP) Border: Day One.

## Όνομα

Το όνομα Enhypen αποκαλύφτηκε κατά τη διάρκεια της ζωντανής μετάδοσης του τελευταίου επεισοδίου του I-Land. Ετυμολογικά, το όνομα του συγκροτήματος προέρχεται από το σύμβολο (-) (Αγγλικά: hyphen), που αντιπροσωπεύει τη "Σύνδεση, Ανακάλυψη και Ανάπτυξη". Παρόμοια με τον τρόπο που ένα σύμβολο συνδέει διαφορετικές λέξεις για να δημιουργήσει νέες έννοιες, οι Enhypen αποσκοπούν "να συνδέσουν, να ανακαλύψουν και να αναπτυχθούν μαζί για να σχηματίσουν μια νέα πράξη". 

## Παραπομπές


Κατηγορία:Κορεατικά μουσικά συγκροτήματα
Κομητεία Τζάσπερ (Μιζούρι)

Η **Κομητεία Τζάσπερ** (αγγλικά: *Jasper County*) είναι κομητεία που βρίσκεται στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν
122.761 κάτοικοι.  Έδρα της κομητείας είναι η Καρχηδόνα,  και η μεγαλύτερη πόλη της είναι το Τζόπλιν. Η κομητεία οργανώθηκε το 1841 και ονομάστηκε από τον λοχία Γουίλιαμ Τζάσπερ, έναν ήρωα της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,660 τ.χλμ , εκ των οποίων 1,650 τ.χλμ είναι στεριά και 9,0 τ.χλμ  (0,4%) καλύπτονται από ύδατα (λίμνες, ποτάμια). 

## Παρακείμενες κομητείες
* Κομητεία Μπάρτον (βόρεια)
* Κομητεία Ντάντε (βορειοανατολικά)
* Κομητεία Λώρενς (νοτιοανατολικά)
* Κομητεία Νιούτον (νότια)
* Κομητεία Τσερόκι, Κάνσας (δυτικά)
* Κομητεία Κρόφορντ, Κάνσας (βορειοδυτικά)

## Παραπομπές


Κατηγορία:Κομητείες του Μιζούρι
Κομητεία Τζάσπερ (Ιντιάνα)

Η **Κομητεία Τζάσπερ** (αγγλικά: *Jasper County*) είναι κομητεία που βρίσκεται στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 32.918 κάτοικοι.  Η έδρα της κομητείας είναι το Ρένσελεαρ. 

Η κομητεία πήρε το όνομα της από Λοχία Γουίλιαμ Τζάσπερ, διάσημο ανιχνευτή για τον Ηπειρωτικό Στρατό κατά τη διάρκεια της Αμερικανικής Επανάστασης.  Ο Τζάσπερ έγινε διάσημος το 1776, κατά τη διάρκεια του βομβαρδισμού του Φορτ Μούλτρι, για την ανέγερση ενός νέου στύλου υπό πυρά μετά την κατάρριψη της αμερικανικής σημαίας. Ο Τζάσπερ σκοτώθηκε κατά τη διάρκεια της πολιορκίας της Σαβάνας το 1779.  Η δίδυμη κομητεία της κομητείας Τζάσπερ, η Κομητεία Νιούτον, πήρε το όνομά της από τον φίλο και σύντροφο του Τζάσπερ, Τζον Νιούτον. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,454 τ.χλμ, εκ των οποίων 1,449 τ.χλμ είναι στεριά και 4,9 τ.χλμ (0,31%) καλύπτονται από ύδατα (λίμνες, ποτάμια).  Μέχρι τα μέσα του 19ου αιώνα, όταν αποστραγγίστηκε για να γίνει γεωργική γη, αυτή η κομητεία αποτελούσε μέρος του δεύτερου μεγαλύτερου υγροτόπου γλυκού νερού στις ΗΠΑ, με άφθονη χλωρίδα και πανίδα.

## Παραπομπές


Κατηγορία:Κομητείες της Ιντιάνα
Κομητεία Τζάσπερ (Ιλινόι)

Η **Κομητεία Τζάσπερ** (αγγλικά: *Jasper County*) είναι κομητεία που βρίσκεται στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός ήταν 9.287 κατοίκους.  Η έδρα της κομητείας είναι το Νιούτον. 

Η κομητεία σχηματίστηκε το 1831 από τις κομητείες Κλέι και Κρόφορντ. Πήρε το όνομα της από τον λοχία Γουίλιαμ Τζάσπερ, ήρωας της Αμερικανικής Επανάστασης από τη Νότια Καρολίνα.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,290 τ.χλμ, εκ των οποίων 1,280 τ.χλμ  είναι στεριά και 9,9 τ.χλμ (0,7%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Ιλινόι
Κομητεία Τζάσπερ (Νότια Καρολίνα)

Η **Κομητεία Τζάσπερ** (αγγλικά: *Jasper County*) είναι η νοτιότερη κομητεία που βρίσκεται στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 28.791 κάτοικοι. Έδρα της κομητείας του είναι το Ρίτζλαντ και η μεγαλύτερη κοινότητά είναι το Χάρντενβιλ.  Η κομητεία σχηματίστηκε το 1912 από τμήματα της κομητείας Χάμπτον και της κομητείας Μπόφορτ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,817 τ.χλμ, εκ των οποίων 1,696 τ.χλμ   είναι στεριά και 120 τ.χλμ (6,62%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νότιας Καρολίνας
Κομητεία Τζάσπερ (Άιοβα)

Η **Κομητεία Τζάσπερ** (αγγλικά: *Jasper County*) είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 37.813 κάτοικοι.  Η έδρα της κομητείας είναι το Νιούτον. 

Η κομητεία οργανώθηκε το 1846 και πήρε το όνομά της από τον λοχία Γουίλιαμ Τζάσπερ, έναν ήρωα της Αμερικανικής επανάστασης. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,900 τ.χλμ, εκ των οποίων 1,893 τ.χλμ  είναι στεριά και 6,9 τ.χλμ (0,3%) καλύπτονται από ύδατα (λίμνες, ποτάμια).

### Γειτονικές κομητείες

*Κομητεία Μάρσαλ (βόρεια)
*Κομητεία Πάουεσικ (ανατολικά)
*Κομητεία Μαχάσκα (νοτιοανατολικά)
*Κομητεία Μάριον (νότια)
*Κομητεία Πολκ (δυτικά)
*Κομητεία Στόρι (βορειοδυτικά)

## Παραπομπές


Κατηγορία:Κομητείες της Άιοβα
Στέλιος Τσουκάνης

Ο **Στέλιος Τσουκάνης** (γεννημένος στις 27 Φεβρουαρίου 1990, στη Θεσσαλονίκη) είναι Έλληνας επαγγελματίας ποδοσφαιριστής, ο οποίος κατά τη διάρκεια της πολυετούς ποδοσφαιρικής του καριέρας αγωνίζεται στη θέση του αριστερού μπακ ενώ έχει την ευχέρεια να αγωνιστεί ως αριστερός εξτρέμ, αλλά και αριστερός εσωτερικός μέσος.

## Ποδοσφαιρική καριέρα
Ξεκίνησε το ποδόσφαιρο από τις ακαδημίες του ΠΑΟΝΕ, όπου αγωνίστηκε μέχρι τον Ιούνιο του 2010  για να συνεχίσει τη σεζόν 2010-11 στην γειτονική Α.Σ. Αναγέννηση Επανομής στη Δ’ Εθνική.

Τον Ιούλιο του 2011 μεταγράφηκε στον Άρη Θεσσαλονίκης με τον οποίο αγωνίστηκε στην  Α΄Εθνική για δυόμισι χρόνια. Πραγματοποίησε το ντεμπούτο του στις 5 Φεβρουαρίου 2012, στον νικηφόρο εκτός έδρας αγώνα της ομάδας του (με 0-2) επί της Ξάνθης.  Στους «κίτρινους» είχε συνολικά 15 συμμετοχές χωρίς να σημειώσει κάποιο τέρμα. Αναλυτικότερα είχε 14 συμμετοχές στην Superleague, και μια συμμετοχή στο Κύπελλο Ελλάδας. 

Τον Φεβρουάριο του 2014 μετακόμισε στον Βόλο για λογαριασμό της  Νίκης Βόλου, με τη φανέλα της οποίας κατέγραψε 9 συμμετοχές στο πρωτάθλημα της Superleague αλλά λόγω των οικονομικών προβλημάτων της ομάδας, έμεινε ελεύθερος.

Στις 2 Φεβρουαρίου 2015, ήρθε σε συμφωνία με τον Ο.Φ.Η. , αλλά η ΕΠΟ απαγόρευσε  επέτρεψε στην κρητική ομάδα να χρησιμοποιήσει τους νεομεταγραφέντες παίκτες, με αποτέλεσμα λίγους μήνες αργότερα, ο Τσουκάνης βλέποντας την χαοτική κατάσταση που επικρατούσε στον σύλλογο, να «τερματίσει» τη συμφωνία του με τους Ηρακλειώτες. 

Τον Αύγουστο του 2015 φόρεσε τη φανέλα του Κισσαμικός καταγράφοντας μόνο 2 συμμετοχές στη Β΄ Εθνική και μια στο Κύπελλο Ελλάδας κόντρα στον Αστέρα Τρίπολης. 

Το Γενάρη του 2016, έμεινε ελεύθερος από τον Κισσαμικό  και υπέγραψε συμβόλαιο συνεργασίας με τον Απόλλων Καλαμαριάς, αποτελώντας την 11η μεταγραφή της ομάδας κατά τη χειμερινή μεταγραφική περίοδο της σεζόν 2016-2017. 

Στον Απόλλωνα και στο πρωτάθλημα της Γ΄ Εθνικής αγωνίστηκε μέχρι το καλοκαίρι του 2016  και έπειτα συνέχισε στον Α.Ο. Χανιά όπου παρέμεινε μέχρι το καλοκαίρι του 2017 καταγράφοντας 34 συνολικά συμμετοχές (31 στο πρωτάθλημα της Football League και 3 στο Κύπελλο Ελλάδας). 

Στις 12 Αυγούστου 2017 υπέγραψε συμβόλαιο συνεργασίας με τον Μακεδονικό  και έκτοτε αγωνίζεται ανελλιπώς στην ομάδα της Νεάπολης. Μάλιστα τη σεζόν 2022-23, ο Τσουκάνης αναδείχθηκε ρέκορντμαν συμμετοχών για τον Μακεδονικό καθώς δεν έχασε ούτε ματς στη Super League 2.
Στις 19 Φεβρουαρίου 2019, ο ΠΣΑΠ βράβευσε τον Τσουκάνη για την αποφοίτησή του με ένα πτυχίο Βachelor στο Sport Management. 

## Παραπομπές


## Εξωτερικοί σύνδεσμοι
* Προφίλ Σ. Τσουκάνη στο transfermarkt.com

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΑΟ Χανίων-Κισσαμικού
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Μακεδονικού
Επιχείρηση Πύραυλος (Ελλάδα)

[μικρογραφία|Αντάρτες του [Δημοκρατικός Στρατός Ελλάδας|Δημοκρατικού Στρατού Ελλάδας.]]
[μικρογραφία|Ο Εθνικός Στρατός κατά τη διάρκεια του [Ελληνικός εμφύλιος πόλεμος (1946–1949)|ελληνικού εμφυλίου πολέμου.]]
[μικρογραφία|Η κεντρώα εφημερίδα ''[Ελευθερία (εφημερίδα)|Ελευθερία* πανηγυρίζει την τελική νίκη του Εθνικού Στρατού κατά του ΔΣΕ στο φύλλο της 30ής Αυγούστου 1949.]]
Η *'Επιχείρηση Πύραυλος''', διεξήχθη στις αρχές Μάϊο του 1949. Ήταν μια στρατιωτική εκστρατεία του Εμφυλίου Πολέμου που επιτέλεσε ο Εθνικός Στρατός της Ελλάδας, με μία δύναμη 50.000 περίπου ανδρών, υπό την ηγεσία του στρατηγού Αλεξάνδρου Παπάγου. Οι κομμουνιστές αντάρτες του Δημοκρατικού Στρατού (ΔΣΕ) στην Στερεά Ελλάδα και Θεσσαλία ηττήθηκαν, με τις μόνες περιοχές υπό κομμουνιστικό έλεγχο να είναι τα βουνά Γράμμος και Βίτσι.

## Ιστορικό
Ταυτοχρόνως με την έναρξη της στρατιωτικής επιχείρησης από τον Εθνικό Στρατό, ο ΔΣΕ ήταν έτοιμος να αποδεχτεί διαμεσολαβητές για ανακοχή των εχθροπραξιών, με στόχο τη διεξαγωγή εθνικών εκλογών υπό την εποπτεία του Οργανισμού Ηνωμένων Εθνών. Στις 20 Απριλίου 1949, ο Ρώσος αντιπρόσωπος στον Ο.Η.Ε. Αντρέι Γκρομίκο, πρότεινε στους Βρετανούς και τους Αμερικανούς την κατάπαυση πυρός και τερματισμό του ελληνικού εμφυλίου πολέμου, γενική αμνηστία και νέες εκλογές. Στις 4 Μαΐου 1949, ο Ρώσος αντιπρόσωπος επανέλαβε την πρότασή του σε συνάντησή του με τον βοηθό Υπουργό Εξωτερικών των ΗΠΑ, Ντην Ρασκ, και τον Υφυπουργό Εξωτερικών της Βρετανίας, Χέκτορ Μακ Νέιλ.

Η ελληνική κυβέρνηση διεμήνυσε προς τη Μόσχα ότι μόνο ύπο την προϋπόθεση κατάθεσης των όπλων από τους αντάρτες θα ξεκινούσαν οι συνομιλίες. Αφότου δεν έγινε δεκτός ο όρος αυτός από το Κ.Κ.Ε., και παρ’ όλη την προσπάθεια από πλευράς των Ρώσων για ανακωχή – προσπάθειες οι οποίες συνάντησαν εμπόδια από τους Αμερικάνους, Άγγλους και Γάλλους – το σχέδιο «Πύραυλος» τέθηκε σε πλήρη ισχύ.

## Δείτε επίσης
* Γράμμος-Βίτσι, επιχείρηση Πυρσός
* Ανταρτόπληκτοι
* Κατηγορία:Μάχες του Ελληνικού Εμφυλίου 
## Παραπομπές


Κατηγορία:Ιστορία της Στερεάς Ελλάδας
Κατηγορία:Μάχες του Ελληνικού Εμφυλίου 1946-1949
Κατηγορία:Επιχείρηση Στρατιωτική Ιστορία
Κατηγορία:Πολεμικές συγκρούσεις μετά το 1945
ΟΥΕΦΑ Γιουρόπα Κόνφερενς Λιγκ 2023–24

|num_teams=*Φάση ομίλων και φάση νόκ-άουτ:* 32*+8**Σύνολο:* 135*+43 =178* (από 54 χώρες)|matches=141|goals=412|attendance=|top_scorer=Αγιούμπ Ελ Κααμπί (Ολυμπιακός)11 γκολ|prevseason=2022–23|nextseason=*[[2024–25 UEFA Conference League|2024–25]]*|updated=30 Μαΐου 2024|champion= Ολυμπιακός (1ος τίτλος)|second= Φιορεντίνα}}

Το **ΟΥΕΦΑ Γιουρόπα Κόνφερενς Λιγκ 2023–24** ήταν η τρίτη σεζόν του ΟΥΕΦΑ Γιουρόπα Κόνφερενς Λιγκ, της ευρωπαϊκής διασυλλογικής διοργάνωσης ποδοσφαίρου που διοργανώνεται από την ΟΥΕΦΑ.

Ο τελικός διεξήχθη στο Στάδιο Αγίας Σοφίας στην Αθήνα. Νικητής αναδείχθηκε ο Ολυμπιακός, κερδίζοντας τη Φιορεντίνα 1-0 στην παράταση, και προκρίθηκε αυτόματα  στη League Phase του Γιουρόπα Λιγκ 2024-25.

Αυτή ήταν η τελευταία σεζόν με την τρέχουσα μορφή 32 ομάδων που συμμετέχουν στη φάση των ομίλων, αφού η ΟΥΕΦΑ ανακοίνωσε ότι θα εισαχθεί ένα καινούργιο πρότυπο για την επόμενη χρονιά. Λόγω της αλλαγής, κανένας σύλλογος δεν μπορεί να μεταφερθεί από τη φάση πρωταθλήματος του Γιουρόπα Λιγκ στο Γιουρόπα Κόνφερενς Λιγκ με το ελβετικό σύστημα, και οι νικητές αυτής της έκδοσης από τώρα και στο εξής δεν θα μπορούν πλέον να υπερασπιστούν τον τίτλο τους. Αυτή ήταν επίσης η τελευταία σεζόν με αυτό το όνομα, καθώς έχει αλλάξει το όνομά της σε **ΟΥΕΦΑ Κόνφερενς Λιγκ** από την σεζόν 2024-25. Σύμφωνα με την ΟΥΕΦΑ, η νέα ονομασία της διοργάνωσης συμβάλλει στην περαιτέρω ανάπτυξη και εξέλιξή της.

## Κατανομή ομάδων
Συνολικά 178 ομάδες (54 από τις 55 εθνικές ενώσεις μέλη της ΟΥΕΦΑ, εξαιρουμένης της Ρωσίας) συμμετείχαν στο ΟΥΕΦΑ Γιουρόπα Κόνφερενς Λιγκ 2023–24. Η κατάταξη των ενώσεων με βάση τους συντελεστές της ΟΥΕΦΑ χρησιμοποιήθηκε για να καθοριστεί ο αριθμός των συμμετεχουσών ομάδων για κάθε ένωση:

 Ενώσεις 1–5 είχαν από μία ομάδα που προκρίθηκε.

 Ενώσεις 6–16 (εκτός της Ρωσίας) και 51–55 είχαν από δύο ομάδες που προκρίθηκαν.

 Ενώσεις 17–50 (εκτός από το Λιχτενστάιν) είχαν από τρεις ομάδες που προκρίθηκαν.

 Το Λιχτενστάιν είχε μόνο μία ομάδα που προκρίθηκε, καθώς διοργανώνει μόνο ένα εγχώριο κύπελλο και όχι εγχώριο πρωτάθλημα.

 Επιπλέον, 18 ομάδες που αποκλείστηκαν από το ΟΥΕΦΑ Τσάμπιονς Λιγκ 2023–24 και 25 ομάδες που αποκλείστηκαν από το ΟΥΕΦΑ Γιουρόπα Λιγκ 2023–24 μεταφέρθηκαν στο Γιουρόπα Κόνφερενς Λιγκ.

Κατάταξη ενώσεων

Για το ΟΥΕΦΑ Γιουρόπα Κόνφερενς Λιγκ 2023–24, οι θέσεις των ενώσεων κατανέμονταν σύμφωνα με τους συντελεστές των εθνών της ΟΥΕΦΑ για το 2022, που λάμβαναν υπόψη την απόδοσή τους στις ευρωπαϊκές διοργανώσεις από το 2017–18 έως το 2021–22.

Εκτός από την κατανομή που βασίζεται στους συντελεστές των εθνών, οι ενώσεις μπορούσαν να έχουν επιπλέον ομάδες που συμμετέχουν στο Γιουρόπα Κόνφερενς Λιγκ, όπως σημειώνεται παρακάτω:

 (UCL) – Επιπλέον ομάδες που μεταφέρονται από το ΟΥΕΦΑ Τσάμπιονς Λιγκ

 (UEL) – Επιπλέον ομάδες που μεταφέρονται από το ΟΥΕΦΑ Γιουρόπα Λιγκ

## Παραπομπές


2023-24
Κατηγορία:Ποδόσφαιρο το 2023